ddrg/super_eurlex huggingface dataset:
KOMMISSIONENS BESLUTNING af 27. februar 1998 om bemyndigelse af Italien til at anvende bestemmelserne i artikel 4, litra A, i Rådets direktiv 64/433/EØF på visse slagterier, der højst behandler 2 000 storkreaturer om året (Kun den italienske udgave er autentisk) (EØS-relevant tekst) (98/202/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/433/EØF af 26. juni 1964 om sundhedsmæssige betingelser for produktion og afsætning af fersk kød (1), senest ændret ved direktiv 95/23/EF (2), særlig artikel 4, litra D, og

ud fra følgende betragtninger:

I henhold til direktiv 64/433/EØF kan medlemsstaterne anmode om bemyndigelse til at anvende bestemmelserne i artikel 4, litra A, på visse slagterier, der højst behandler 2 000 storkreaturer om året;

Italien har indsendt en anmodning om at få bemyndigelse til at anvende de ovennævnte bestemmelser for visse slagterier;

disse slagterier er beliggende i områder, såsom bjergområder, med særligt vanskelige geografiske forhold;

disse områder har forsyningsvanskeligheder, fordi der ikke findes andre virksomheder til slagtning af dyr, som kan forsyne befolkningen i disse afsides liggende områder med kød;

landbruget i disse områder er baseret på animalsk produktion, og slagtedyr skal transporteres over for store afstande;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Italien bemyndiges til at anvende bestemmelserne i artikel 4, litra A, i direktiv 64/433/EØF på de slagterier, der er opført på listen i bilaget til denne beslutning.

Artikel 2

Denne undtagelse indrømmes på betingelse af:

- at virksomhederne er beliggende i områder, som er vanskeligt tilgængelige, fordi transportinfrastrukturerne og forbindelserne med resten af landet ikke er tilstrækkeligt gode til at sikre tilfredsstillende forsyninger, eller har særligt vanskelige geografiske forhold

- at transporttiden for slagtedyr i området til et slagteri, der er autoriseret i henhold til artikel 10 i direktiv 64/433/EØF, er længere end transporttiden til virksomhederne i bilaget, og under normale omstændigheder er på over en time

- at de slagtede dyr har oprindelse i det område, hvor slagteriet er beliggende

- at antallet af slagtninger på slagterierne ikke øges mere, end at der stadig er garanti for, at produktionen er i overensstemmelse med hygiejnereglerne, og at maksimumsmængden ikke overstiger 2 000 storkreaturer om året

- at mindst én embedsdyrlæge permanent er til stede i hele produktionstiden.

Artikel 3

Denne beslutning anvendes fra den 20. februar 1998.

Artikel 4

Denne beslutning er rettet til Den Italienske Republik.

Udfærdiget i Bruxelles, den 27. februar 1998.

På Kommissionens vegne

Franz FISCHLER

Medlem af Kommissionen

(1) EFT 121 af 29. 7. 1964, s. 2012/64.

(2) EFT L 243 af 11. 10. 1995, s. 7.

BILAG

LISTE OVER SLAGTERIER

>TABELPOSITION>
KOMMISSIONENS BESLUTNING af 3. marts 1998 om forlængelse af en dispensation givet til Tyskland i henhold til artikel 8, stk. 2, litra c), i Rådets direktiv 70/156/EØF om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (Kun den tyske udgave er autentisk) (98/207/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (1), senest ændret ved Europa-Parlamentets og Rådets direktiv 97/27/EF (2), særlig artikel 8, stk. 2, litra c), og

ud fra følgende betragtninger:

Kommissionen imødekom ved beslutning 96/212/EF (3) den dispensationsansøgning, som Tyskland havde fremsendt i henhold til artikel 8, stk. 2, litra c), i direktiv 70/156/EØF, med henblik på EF-typegodkendelse af en type gasudladningslampe beregnet til montering i en type lygte til motorkøretøjer; den pågældende gasudladningslampe og lygte opfylder kravene i regulativ nr. 8, 98 og 99 fra FN's Økonomiske Kommission for Europa;

grunden til, at Tyskland har ansøgt om forlængelse af dispensationen ved skrivelse af 13. oktober 1997, er, at tilpasningen af de direktiver, der er omfattet af dispensationen, endnu ikke er trådt i kraft, og at dispensationen derfor bør forlænges indtil da, dog højst med 24 måneder;

foranstaltningen i nærværende beslutning er i overensstemmelse med udtalelse fra det udvalg for tilpasning til den tekniske udvikling, som er nedsat ved Rådets direktiv 70/156/EØF -

VEDTAGET FØLGENDE BESLUTNING:

Artikel 1

Den dispensation, som er givet Tyskland ved beslutning 96/212/EF, forlænges, indtil tilpasningerne til de pågældende direktiver træder i kraft, dog højst med 24 måneder.

Artikel 2

Denne beslutning er rettet til Forbundsrepublikken Tyskland.

Udfærdiget i Bruxelles, den 3. marts 1998.

På Kommissionens vegne

Martin BANGEMANN

Medlem af Kommissionen

(1) EFT L 42 af 23. 2. 1970, s. 1.

(2) EFT L 233 af 25. 8. 1997, s. 1.

(3) EFT L 70 af 20. 3. 1996, s. 38.
KOMMISSIONENS BESLUTNING af 3. marts 1998 om forlængelse af en dispensation givet til Tyskland i henhold til artikel 8, stk. 2, litra c), i Rådets direktiv 70/156/EØF om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (Kun den tyske udgave er autentisk) (98/205/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (1), senest ændret ved Europa-Parlamentets og Rådets direktiv 97/27/EF (2), særlig artikel 8, stk. 2, litra c), og

ud fra følgende betragtninger:

Kommissionen imødekom ved beslutning 96/21/EF (3) den dispensationsansøgning, som Tyskland havde fremsendt i henhold til artikel 8, stk. 2, litra c), i direktiv 70/156/EØF, med henblik på EF-typegodkendelse af én type gasudladningslampe beregnet til montering i tre typer lygter til motorkøretøjer; den pågældende gasudladningslampe og lygterne opfylder kravene i regulativ nr. 8, 98 og 99 fra FN's Økonomiske Kommission for Europa;

grunden til, at Tyskland har ansøgt om forlængelse af dispensationen ved skrivelse af 16. juli 1997, er, at tilpasningen af de direktiver, der er omfattet af dispensationen, endnu ikke er trådt i kraft, og at dispensationen derfor bør forlænges indtil da, dog højst med 24 måneder;

foranstaltningen i nærværende beslutning er i overensstemmelse med udtalelse fra det udvalg for tilpasning til den tekniske udvikling, som er nedsat ved Rådets direktiv 70/156/EØF -

VEDTAGET FØLGENDE BESLUTNING:

Artikel 1

Den dispensation, som er givet Tyskland ved beslutning 96/21/EF, forlænges, indtil tilpasningerne til de pågældende direktiver træder i kraft, dog højst med 24 måneder.

Artikel 2

Denne beslutning er rettet til Forbundsrepublikken Tyskland.

Udfærdiget i Bruxelles, den 3. marts 1998.

På Kommissionens vegne

Martin BANGEMANN

Medlem af Kommissionen

(1) EFT L 42 af 23. 2. 1970, s. 1.

(2) EFT L 233 af 25. 8. 1997, s. 1.

(3) EFT L 7 af 10. 1. 1996, s. 8.
KOMMISSIONENS BESLUTNING af 3. marts 1998 om forlængelse af en dispensation givet til Tyskland i henhold til artikel 8, stk. 2, litra c), i Rådets direktiv 70/156/EØF om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (Kun den tyske udgave er autentisk) (98/206/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (1), senest ændret ved Europa-Parlamentets og Rådets direktiv 97/27/EF (2), særlig artikel 8, stk. 2, litra c), og

ud fra følgende betragtninger:

Kommissionen imødekom ved beslutning 96/213/EF (3) den dispensationsansøgning, som Tyskland havde fremsendt i henhold til artikel 8, stk. 2, litra c), i direktiv 70/156/EØF, med henblik på EF-typegodkendelse af én type gasudladningslampe beregnet til montering i to typer lygter til motorkøretøjer; den pågældende gasudladningslampe og lygterne opfylder kravene i regulativ nr. 8, 98 og 99 fra FN's Økonomiske Kommission for Europa;

grunden til, at Tyskland har ansøgt om forlængelse af dispensationen ved skrivelse af 13. oktober 1997, er, at tilpasningen af de direktiver, der er omfattet af dispensationen, endnu ikke er trådt i kraft, og at dispensationen derfor bør forlænges indtil da, dog højst med 24 måneder;

foranstaltningen i nærværende beslutning er i overensstemmelse med udtalelse fra det udvalg for tilpasning til den tekniske udvikling, som er nedsat ved Rådets direktiv 70/156/EØF -

VEDTAGET FØLGENDE BESLUTNING:

Artikel 1

Den dispensation, som er givet Tyskland ved beslutning 96/213/EF, forlænges, indtil tilpasningerne til de pågældende direktiver træder i kraft, dog højst med 24 måneder.

Artikel 2

Denne beslutning er rettet til Forbundsrepublikken Tyskland.

Udfærdiget i Bruxelles, den 3. marts 1998.

På Kommissionens vegne

Martin BANGEMANN

Medlem af Kommissionen

(1) EFT L 42 af 23. 2. 1970, s. 1.

(2) EFT L 233 af 25. 8. 1997, s. 1.

(3) EFT L 70 af 20. 3. 1996, s. 40.
RÅDETS AFGØRELSE af 30. april 1998 om udpegelse af de repræsentative producent- og arbejdstagerorganisationer, der skal opstille kandidatlister over producent- og arbejdstagerrepræsentanter til Det Rådgivende Udvalg for Det Europæiske Kul- og Stålfællesskab (98/C 156/01)

RÅDET FOR DE EUROPÆISKE FÆLLESSKABER HAR -

under henvisning til artikel 18 i traktaten om oprettelse af Det Europæiske Kul- og Stålfællesskab, og

ud fra følgende betragtninger:

Der skal udnævnes nye medlemmer til Det Rådgivende Udvalg for Det Europæiske Kul- og Stålfællesskab, hvis mandat udløb den 3. marts 1998;

der skal først udpeges repræsentative producent- og arbejdstagerorganisationer til at opstille lister med to kandidater for hvert mandat, der er tildelt dem;

medlemsstaternes regeringer har underrettet Rådet herom -

TRUFFET FØLGENDE AFGØRELSE:

Artikel 1

De repræsentative producent- og arbejdstagerorganisationer i oversigten i bilaget til denne afgørelse udpeges med henblik på at opstille kandidatlister, på grundlag af hvilke de medlemmer, der repræsenterer producenter og arbejdstagere i Det Rådgivende Udvalg for Det Europæiske Kul- og Stålfællesskab, udnævnes i samme antal som angivet i skemaet ud for hver af de nævnte organisationer.

Artikel 2

De repræsentative arbejdstagerorganisationer for Frankrig og en af de repræsentative arbejdstagerorganisationer for Det Forenede Kongerige udpeges ved en senere afgørelse.

Artikel 3

Denne afgørelse offentliggøres til underretning i De Europæiske Fællesskabers Tidende.

Udfærdiget i Luxembourg, den 30. april 1998.

På Rådets vegne

T. JOWELL

Formand

BILAG

>TABELPOSITION>
RÅDETS AFGØRELSE af 13. juli 1998 om finansiering af de faste omkostninger i forbindelse med ordningen for forvaltning af den faglige bistand til fordel for staterne i Afrika, Vestindien og Stillehavet (AVS-staterne) og de oversøiske lande og territorier (OLT) (98/461/EF)

RÅDET FOR DEN EUROPÆISKE UNION HAR -

under henvisning til fjerde AVS-EØF-konvention undertegnet den 15. december 1989 i Lomé og ændret ved aftale undertegnet den 4. november 1995 på Mauritius,

under henvisning til Rådets afgørelse 91/482/EØF af 25. juli 1991 om de oversøiske landes og territoriers associering med Det Europæiske Økonomiske Fællesskab (1),

under henvisning til den interne aftale om finansiering og forvaltning af Fællesskabets bistand inden for fjerde AVS-EØF-konvention, i det følgende benævnt »den interne aftale«, særlig artikel 9,

under henvisning til forslag fra Kommissionen, og

ud fra følgende betragtninger:

Det er nødvendigt for en fireårig periode at dække de faste omkostninger, der er forbundet med en ordning, der erstatter Det Europæiske Samarbejdsagentur med henblik på forvaltning af den faglige bistand til fordel for AVS-staterne og OLT;

anvendelsen af indtægter, der stammer fra renter af de deponerede midler, som er omhandlet i den interne aftales artikel 9, stk. 2, vil gøre det muligt at dække de faste omkostninger -

TRUFFET FØLGENDE AFGØRELSE:

Artikel 1

Af de indtægter, der stammer fra renter af midler deponeret hos de udbetalende myndigheder i Europa, som omhandlet i fjerde AVS-EØF-konventions artikel 319, stk. 4, anvendes et beløb på 5,5 mio. ECU til finansiering af de faste omkostninger, der er forbundet med en ordning, der erstatter Det Europæiske Samarbejdsagentur, med henblik på forvaltning af den faglige bistand til fordel for AVS-staterne og OLT.

Artikel 2

Denne afgørelse træder i kraft på dagen for offentliggørelsen.

Udfærdiget i Bruxelles, den 13. juli 1998.

På Rådets vegne

W. SCHÜSSEL

Formand

(1) EFT L 263 af 19. 9. 1991, s. 1. Afgørelsen er senest ændret ved afgørelse 97/803/EF (EFT L 329 af 29. 11. 1997, s. 50).
KOMMISSIONENS BESLUTNING af 27. juli 1998 om benyttelse af et slagteri i Italien i henhold til bilag II, nr. 7, til Rådets direktiv 92/119/EØF (meddelt under nummer K(1998) 2257) (EØS-relevant tekst) (98/502/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/119/EØF af 17. december 1992 om generelle fællesskabsforanstaltninger til bekæmpelse af visse dyresygdomme samt om specifikke foranstaltninger vedrørende blæreudslæt hos svin (1), senest ændret ved akten vedrørende Østrigs, Finlands og Sveriges tiltrædelse, særlig bilag II, nr. 7, litra d), og

ud fra følgende betragtninger:

Den 17. juni 1998 indberettede de italienske veterinærmyndigheder et udbrud af blæreudslæt hos svin i kommunen Mezzocorona i provinsen Trento;

i overensstemmelse med artikel 10 i direktiv 92/119/EØF blev der straks etableret et beskyttelsesdistrikt omkring den angrebne bedrift;

flytning og transport af svin ad offentlig og privat vej i beskyttelsesdistriktet er blevet forbudt;

Italien har anmodet om at kunne benytte et slagteri, der ligger i beskyttelsesdistriktet, til slagtning af svin, der kommer fra bedrifter uden for nævnte distrikt;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Italien bemyndiges til at benytte slagteriet »Hauser snc« i det beskyttelsesdistrikt, der blev etableret den 17. juni 1998 omkring udbruddet af blæreudslæt hos svin i Mezzocorona (Trento), på følgende betingelser:

- adgang til slagteriet skal ske ad en tilkørselsvej; nærmere bestemmelser om denne tilkørselsvej fastlægges i italienske retsforskrifter

- køretøjer med svin til slagtning skal, når de kører ind på denne tilkørselsvej, forsegles af myndighederne; på forseglingstidspunktet noterer myndighederne køretøjets registreringsnummer og det antal svin, det transporterer

- ved ankomsten til slagteriet skal myndighederne:

i) inspicere og fjerne køretøjets plombe

ii) notere køretøjets registreringsnummer og det antal svin, det transporterer.

2. Køretøjer, der kører svin til det i stk. 1 omhandlede slagteri, rengøres og desinficeres straks efter aflæsning.

Artikel 2

Medlemsstaterne ændrer deres handelsforanstaltninger for at efterkomme denne beslutning. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 27. juli 1998.

På Kommissionens vegne

Franz FISCHLER

Medlem af Kommissionen

(1) EFT L 62 af 15. 3. 1993, s. 69.
RÅDETS AFGØRELSE af 20. juli 1998 om udpegelse af Frankrigs repræsentative producent- og arbejdstagerorganisationer, der skal opstille kandidatlister over producent- og arbejdstagerrepræsentanter til Det Rådgivende Udvalg for Det Europæiske Kul- og Stålfællesskab (98/C 247/03)

RÅDET FOR DEN EUROPÆISKE UNION HAR -

under henvisning til artikel 18 i traktaten om oprettelse af Det Europæiske Kul- og Stålfællesskab, og

ud fra følgende betragtninger:

Der skal udnævnes nye medlemmer til Det Rådgivende Udvalg for Det Europæiske Kul- og Stålfællesskab, hvis mandat udløb den 3. marts 1998;

i Rådets afgørelse af 30. april 1998 (1) udpegedes de repræsentative producent- og arbejdstagerorganisationer, der skal opstille kandidatlister over producent- og arbejdstagerrepræsentanter til Det Rådgivende Udvalg for Det Europæiske Kul- og Stålfællesskab, bortset fra de arbejdstagerorganisationer, der skal repræsentere Frankrig og en af de arbejdstagerorganisationer, der skal repræsentere Det Forenede Kongerige;

Frankrigs regering har underrettet Rådet herom -

TRUFFET FØLGENDE AFGØRELSE:

Artikel 1

De repræsentative arbejdstagerorganisationer i oversigten i bilaget til denne afgørelse udpeges med henblik på at opstille kandidatlister, på grundlag af hvilke de medlemmer, der repræsenterer arbejdstagerne i Det Rådgivende Udvalg for Det Europæiske Kul- og Stålfællesskab, udnævnes i samme antal som angivet i skemaet ud for hver af de nævnte organisationer.

Artikel 2

Denne afgørelse offentliggøres til underretning i De Europæiske Fællesskabers Tidende.

Udfærdiget i Bruxelles, den 20. juli 1998.

På Rådets vegne

W. MOLTERER

Formand

(1) EFT C 156 af 21.5.1998, s. 1.

BILAG

>TABELPOSITION>
RÅDETS AFGØRELSE af 20. juli 1998 om godkendelse af Den Europæiske Centralbanks eksterne revisorer (98/481/EF)

RÅDET FOR DEN EUROPÆISKE UNION HAR -

under henvisning til protokollen om statutten for Det Europæiske System af Centralbanker og Den Europæiske Centralbank, særlig artikel 27.1,

under henvisning til indstillingen fra Den Europæiske Centralbanks Styrelsesråd af 19. juni 1998, og

ud fra følgende betragtninger:

Den Europæiske Centralbanks (i det følgende benævnt »ECB«) og de nationale centralbankers regnskaber revideres af uafhængige eksterne revisorer, der indstilles af styrelsesrådet og godkendes af Rådet for Den Europæiske Union;

Den Europæiske Centralbanks Styrelsesråd er nået til enighed om at indstille Coopers & Lybrand til eksterne revisorer for ECB -

TRUFFET FØLGENDE AFGØRELSE:

Artikel 1

Coopers & Lybrand godkendes herved som eksterne revisorer for ECB.

Artikel 2

Denne afgørelse meddeles ECB.

Artikel 3

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 20. juli 1998.

På Rådets vegne

W. MOLTERER

Formand
RÅDETS AFGØRELSE af 22. september 1998 vedtaget på grundlag af artikel J.4, stk. 2, i traktaten om Den Europæiske Union, om en undersøgelse af muligheden for at iværksætte politiaktioner til støtte for albanske myndigheder (98/547/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.4, stk. 2,

under henvisning til erklæringen om Den Vesteuropæiske Union (WEU) i slutakten til traktaten om Den Europæiske Union, og

ud fra følgende betragtninger:

WEU er i gang med en undersøgelse af de forskellige muligheder for at iværksætte internationale politiaktioner til støtte for de albanske myndigheder;

den seneste udvikling i Albanien gør det endnu mere hastende at vurdere muligheden for og det hensigtsmæssige i sådanne aktioner -

TRUFFET FØLGENDE AFGØRELSE:

Artikel 1

Den Europæiske Union anmoder hermed WEU om omgående at afslutte sin undersøgelse af de forskellige muligheder for at iværksætte internationale politiaktioner i Albanien for at bistå de albanske myndigheder med at genoprette lov og orden i landet.

Artikel 2

Denne afgørelse meddeles WEU i overensstemmelse med konklusionerne fra Rådets samling den 14. maj 1996 om fremsendelse af dokumenter fra Den Europæiske Union til WEU.

Artikel 3

Denne afgørelse træder i kraft på datoen for vedtagelsen.

Den offentliggøres i Tidende.

Udfærdiget i Bruxelles, den 22. september 1998.

På Rådets vegne

W. SCHÜSSEL

Formand

Erklæring fra den danske delegation

Ifølge afsnit C i den afgørelse, der blev vedtaget på Det Europæiske Råds møde i Edinburgh, den 11. og 12. december 1992, deltager Danmark ikke i udarbejdelsen og gennemførelsen af afgørelser og aktioner inden for Unionen, som har indvirkning på forsvarsområdet.

Den danske regering har besluttet, at Danmark ikke vil deltage i Rådets afgørelse om en undersøgelse af muligheden for at iværksætte internationale politiaktioner til støtte for de albanske myndigheder.

Danmark vil i overensstemmelse med Edinburgh-afgørelsen ikke hindre, at der udvikles et snævrere samarbejde mellem medlemsstater på dette område. Den ovenfor anførte holdning er derfor ikke til hinder for, at Rådets afgørelse vedtages.
RÅDETS AFGØRELSE af 13. november 1998 vedtaget på grundlag af artikel J.4, stk. 2, i traktaten om Den Europæiske Union, om overvågning af situationen i Kosovo (98/646/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.4, stk. 2,

under henvisning til erklæring nr. 30 om Den Vesteuropæiske Union (WEU) i slutakten til traktaten, og

ud fra følgende betragtninger:

Rådet vedtog den 26. oktober 1998 en erklæring om en omfattende løsningsmodel for Kosovo, der skal omfatte fuld støtte fra Den Europæiske Union til de aftaler, der blev undertegnet i Beograd den 16. oktober 1998 mellem Forbundsrepublikken Jugoslavien (FRJ) og OSCE og den 15. oktober 1998 mellem FRJ og NATO, og til OSCE og verifikationsmissionen, samt om Den Europæiske Unions vilje til at bistå flygtninge og fordrevne;

Den Europæiske Unions aktion som beskrevet ovenfor forudsætter, at der foreligger nøjagtige oplysninger om situationen i Kosovo; sådanne oplysninger vil lettere kunne indhentes på grundlag af fortolkning af satellitbilleder;

WEU-Satellitcentret har bl.a. til opgave at levere oplysninger på grundlag af fortolkning af satellitbilleder inden for generel sikkerhedsovervågning, især generel overvågning af områder af interesse for WEU på grundlag af et mandat fra Rådet og støtte til traktatverifikation;

Den Europæiske Union bør derfor benytte WEU -

TRUFFET FØLGENDE AFGØRELSE:

Artikel 1

Den Europæiske Union anmoder WEU om at fremskaffe relevante oplysninger fra WEU-Satellitcentret vedrørende

- situationen med hensyn til gennemførelse af de aftaler, der blev undertegnet i Beograd den 16. oktober 1998 mellem FRJ og OSCE og den 15. oktober 1998 mellem FRJ og NATO,

og

- situationen for flygtninge og fordrevne og infrastrukturen for disse

således at Den Europæiske Union kan bidrage til den overvågning, der er nødvendig for, at OSCE's verifikationsmission i Kosovo kan blive en succes.

Artikel 2

Denne afgørelse meddeles WEU i overensstemmelse med konklusionerne fra Rådets samling den 14. maj 1996 om fremsendelse af dokumenter fra den Europæiske Union til WEU.

Artikel 3

Denne afgørelse træder i kraft på datoen for vedtagelsen.

Artikel 4

Denne afgørelse offentliggøres i EF-Tidende.

Udfærdiget i Bruxelles, den 13. november 1998.

På Rådets vegne

J. FARNLEITNER

Formand

Erklæring fra den danske delegation

I overensstemmelse med del C i den afgørelse, der blev vedtaget på Det Europæiske Råds møde i Edinburgh den 11. og 12. december 1992, deltager Danmark ikke, udarbejdelsen og iværksættelsen af afgørelser og aktioner under Unionen, der har indvirkning på forsvarsområdet.

Den danske regering har besluttet, at Danmark ikke deltager i Rådets afgørelse på grundlag af artikel J.4, stk. 2, om overvågning af situationen i Kosovo.

I overensstemmelse med Edinburgh-afgørelsen vil Danmark ikke hindre, at der udvikles et snævrere samarbejde mellem medlemsstater på dette område. Følgelig hindrer ovennævnte holdning ikke, at Rådets afgørelse vedtages.